stanford-oval/wikipedia huggingface dataset:
Larry the Cable Guy

| Larry the Cable Guy |
| --- | --- |
 Larry the Cable Guy vuonna 2007
Henkilötiedot
Koko nimi:  Daniel Lawrence Whitney
Syntynyt: 17. helmikuuta 1963 (ikä 61) Pawnee City, Nebraska, Yhdysvallat
Ammatti:  näyttelijä
Puoliso:  Cara Whitney
Näyttelijä
Aktiivisena:  1991–
Aiheesta muualla
www.larrythecableguy.com
IMDb 
Elonet
Larry the Cable Guy (oikea nimi Daniel Lawrence "Dan" Whitney, s. 17. helmikuuta 1963 Pawnee City, Nebraska) on yhdysvaltalainen koomikko ja näyttelijä. Larry the Cable Guy on kansanomainen jokamies, joka pukeutuu baseball-lippikseen ja puhuu paksulla etelävaltojen aksentilla.
Daniel Whitney aloitti stand up -koomikon uransa vielä oikealla nimellään vuonna 1986 ja siirtyi päätoimiseksi koomikoksi kaksi vuotta myöhemmin. Larry the Cable Guy -hahmon Whitney kehitti vuonna 1991, luopuen pian muista rooleistaan. Suureen suosioon hän nousi vuonna 2000 liityttyään Blue Collar Comedy Tourille kollegansa ja ystävänsä Jeff Foxworthyn kanssa. Larryn vuonna 2005 julkaisemaa komediaäänilevyä The Right to Bare Arms myytiin enemmän kuin yhtäkään komedialevyä Yhdysvalloissa 30 vuoteen.
Whitney asuu Orlandossa, Floridassa vaimonsa ja kahden lapsensa kanssa.
Aiheesta muualla

Larry the Cable Guy Internet Movie Databasessa. (englanniksi)
Last Episode

| Last Episode |
| --- | --- |
Perustettu:  1996
Tilanne:  aktiivinen
Tyylilajit:  black metal
Kotimaa:  Saksa
Sijainti:  Schwäbisch Gmünd
Infobox OKNimi-testi OK: 
Last Episode (aiemmin Last Epitaph) oli saksalainen levy-yhtiö, joka julkaisi levyjä mm. Damnationille, Behemothille ja Hermhille.
Last Friday Night (T.G.I.F.)

| ”Last Friday Night (T> G.I.F.)” Katy Perry |
| --- | --- | --- |

Singlen tiedot
 Albumilta: Teenage Dream
 Äänitetty : 2010
 Julkaistu: 6. kesäkuuta 2011
 Formaatti: Digitaalinen lataus, CD-single
 Tuottaja(t): Dr. Luke, Max Martin
 Tyylilaji: Pop
 Kesto: 03.50 (Abumiversio) 03.58 (Remix ft. Missy Elliott)
 Levy-yhtiö: Capitol
Katy Perryn muut singlet
| ”E.T.” 2011 | ”Last Friday Night (T.G.I.F.)” 2011 | ”The One That Got Away” 2011 |
”Last Friday Night (T.G.I.F.)” on yhdysvaltalaisen poplaulaja Katy Perryn kappale. Kappaleen tuottivat Dr. Luke ja Max Martin, jotka myös sanoittivat sen Perryn ja Bonnie McKeen Playback Recording Studiolla Perryn kolmannelle studioalbumille, Teenage Dreamille. Perryn mukaan hän sai inspiraation kappaleen sanoitukseen villisti juhlitun yön jälkeen. Kappaleen julkaisi Capitol Records albumin viidentenä singlenä 6. kesäkuuta 2011. Musiikiltaan kappale on NRG-popkappale, jossa on viittauksia myös dancepopista. Jotkin kieliasultaan rajut sanat on usein sensuroitu kappaleen radioversioissa. Kappaleen nimessä esiintyvä ”T.G.I.F.” on akronyymi sanoista ”thank God it’s friday”.
Kappale sai vaihtelevia vastaanottoja ristiriitaisista positiivisiin, joista osa korosti sen toimivaa ja iskevää luonnetta. Kappaleen sanoitus sai kuitenkin ristiriitaisen vastaanoton; jotkut sanoivat sanoituksen olevan hauska ja seksikäs, toiset taas kokivat sen elottomaksi. Kappale oli Pohjois-Amerikassa listamenestys päästen Billboard Hot 100- ja Canadian Hot 100 -listojen kärkeen. Perryn aiempien singlejen tapaan se saavutti myös monilla muilla Yhdysvaltain radiolistoilla kärkisijan, kuten Hot Digital Songs, Pop Songs, Radio Songs ja Hot Dance Club -listoilla. Kappale saavutti ensimmäisen sijan myös Slovakiassa ja Tšekissä sekä pääsi kymmenen parhaan joukkoon Itävallassa, Irlannissa, Italiassa ja Puolassa.
Kappaleen musiikkivideon ohjasi Marc Klasfeld. Videolla Perry esiintyy ”Kathy Beth Terrynä” kotijuhlissa, jotka ovat täynnä musiikkia ja tanssia. Juhlan aikana Terryn ystävä laittaa hänet juhlakuntoon, minkä jälkeen hän kiinnittää muiden juhlijoiden huomion itseensä. Videolla esiintyy monia artisteja ja näyttelijöitä, kuten Rebecca Black, Corey Feldman, Debbie Gibson, Kenny G ja Hanson sekä Kevin McHale ja Darren Criss Glee-televisiosarjasta. Ohjaajan mukaan videon inspiraatioina olivat Synttärit, John Hughesin elokuvat ja muut 1980-luvun high school -elokuvat. Kappale voitti "Favorite Music Video" -palkinnon People’s Choice Awards -gaalassa.
Kuvitelma 20. vuosisadasta

| Kuvitelma 20>  vuosisadasta.Forestilling om det tyvende århundrede.Alkuperäisteos |
| --- | --- |
Kirjailija:  Peter Høeg
Kieli:  tanska
Genre:  historia
Julkaistu:  1988
Suomennos
Suomentaja:  Pirkko Talvio-Jaatinen
Kustantaja:  Tammi
Julkaistu:  1997
Ulkoasu:  kovakantinen
Sivumäärä:  483
ISBN:  951-31-0777-9
Sarja: Keltainen kirjasto
Löydä lisää kirjojaKirjallisuuden teemasivulta
Kuvitelma 20. vuosisadasta on tanskalaisen Peter Høegin esikoisromaani, jonka tanskankielinen alkuteos Forestilling om det tyvende århundrede julkaistiin vuonna 1988. Suomeksi teos on käännetty 1997, ja se kuuluu Tammen Keltaiseen kirjastoon.
Romaani esittelee laajasti kolmen sukupolven elämää Tanskassa vuosina 1520-1989. Kertoja on nuorimman sukupolven edustaja, jonka henkilöllisyys paljastuu vasta lopussa.
Juoni

Ensimmäisessä osassa käsitellään kertojan isovanhempia lapsena ja nuorena. Carl Laurids on Mørkhøjin herraskartanon pehtorin poika. Mørkhojin kreivi on pysäyttänyt ajan, ja monen sadan vuoden ajan kukaan ei vanhene, ennen kuin Carl syntyy ja pakenee myöhemmin vuonna 1918. Amalie Teander on rudkøpingiläisen "vanhan rouvan" lapsenlapsi. Vanha rouva ennustaa kaikki kaupungin tapahtumat etukäteen, hänen poikansa Christoffer, joka on Amalien isä, määrittelee kaikki tekemisensä sekunnin tarkkuudella. Amalie on perheessä ainoa, jonka tekemisiä vanha rouva ei osaa ennustaa. Anna Bak asuu Lavnæsin kalastajakylässä. Hänen rovasti-isänsä uskoo, että tytär vielä synnyttää uuden Messiaan, ja hän kuljettaa tyttöä häkissä ympäri kyliä. Adonis Jensen on kuuluisan varkaan poika, joka ei isänsä yrityksistä huolimatta opi varastamaan.
Toinen osa käsittelee kertojan isovanhempia heidän solmittuaan avioliiton. Anna karkaa isänsä luota tultuaan raskaaksi, tapaa Adoniksen, ja he asettuvat Christianshavniin. Adonis menestyy useissa ammateissa, ja heille syntyy tytär Maria. Heidän kotinsa alkaa vajota mutaan, ja Anna menettää mielenterveytensä ja alkaa siivota pakonomaisesti. Maria alkaa elättää itseään varastelemalla. Lopulta Anna katoaa talon mukana, ja Adoniksen ja Marian tiet eroavat. Carl ja Amalie tapaavat, kun Amalie on kuolemassa nälkään, ja Carl pelastaa hänet. Aikomuksistaan huolimatta Carl ei pysty kohtelemaan häntä yhtä kertakäyttöisenäselvennä kuin muita naisia, ja he päätyvät naimisiin. Hyvän julkisen kuvan alla heidän suhteensa ei toimi, ja avioparin pojan Carstenin ollessa viisivuotias Carl lähtee. Amalie alkaa elättää itseään ja poikaansa myymällä itseään kuuluisille miehille.
Kolmannessa osassa käsitellään kertojan vanhempien nuoruutta ja aikuisuutta. Carsten menee Søron akatemiaan opiskelemaan, Maria päätyy Annebgergin kasvatuslaitokseen. Karattuaan laitoksesta Maria tapaa Carstenin, ja pojan valmistuttua he menevät naimisiin. Myöhemmin heille syntyy kaksoset, Madelene ja Mads.
Aiheesta muualla

Antti Majander: Kuvitelma 20. vuosisadasta (Arkistoitu – Internet Archive). Helsingin Sanomat 23.11.1997.
LaserActive

| LaserActive |
| --- | --- |


Valmistaja:  Pioneer Corporation
Sukupolvi:  Neljäs sukupolvi
Julkaisu:  1993
Taaksepäin yhteensopivuus:  Sega Mega Drive, PC Engine
Lisää videopeliartikkeleitaVideopelien teemasivulla
LaserActive on Pioneer Corporationin valmistama pelikonsoli, joka on julkaistu vuonna 1993.
Laite tukee Laserdisc-levyjä, CD-levyjä, LD-G karaokelevyjä sekä konsolipelejä. Optisten levyjen lisäksi laite tukee Sega Mega Drive ja PC Engine ROM-moduuleja erillisten laajennuksien avulla (PAC).
Aiheesta muualla

http://www.computercloset.org/PioneerLaseractive.htm
Neljännen sukupolven pelikonsolit
CD-i
Commodore CDTV
LaserActive
Neo-Geo
Sega Mega Drive (Sega Genesis)
Super A'Can
Super Nintendo Entertainment System
PC Engine
PC Engine SuperGrafx
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:LaserActive
Käännös suomeksi
Kuningatarparatiisilintu

| Kuningatarparatiisilintu |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Paratiisilinnut Paradisaeidae
Suku::  Paratiisilinnut Paradisaea
Laji::  decora
Kaksiosainen nimi
 Paradisaea decora  Salvin & Godman, 1883 
Katso myös
   Kuningatarparatiisilintu Wikispeciesissä   Kuningatarparatiisilintu Commonsissa 
Infobox OKNimi-testi OKIUCN-testi OK: 
Kuningatarparatiisilintu (Paradisaea decora) on paratiisilintujen heimoon kuuluva varpuslintu.
Levinneisyys

Kuningatarparatiisilintua tavataan D’Entrecasteaux’nsaarilla. Lajin populaatioksi on arvioitu vain noin 650 yksilöä, ja sitä uhkaa elinympäristöjen tuhoutuminen. Laji on luokiteltu vaarantuneeksi.
Kunnian kentällä

| Kunnian kentällä> The Red Badge of Courage |
| --- | --- |

Ohjaaja:  John Huston
Käsikirjoittaja:   John Huston  Alfredo Antonini 
Perustuu:  Stephen Cranen romaaniin
Tuottaja:  Gottfried Reinhardt
Säveltäjä:  Bronisław Kaper
Kuvaaja:  Harold Rosson
Leikkaaja:  Ben Lewis
Tuotantosuunnittelija:  Cedric Gibbons
Pääosat:   Audie Murphy  Bill Mauldin 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:  16. maaliskuuta 1951
Kesto:  69 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kunnian kentällä (The Red Badge of Courage) on John Hustonin ohjaama yhdysvaltalainen elokuva vuodelta 1951. Elokuva perustuu Stephen Cranen romaaniin Punainen kunniamerkki ja sen tapahtumat sijoittuvat Yhdysvaltain sisällissotaan. Elokuvan päähenkilö on Audie Murphyn näyttelemä sotilas, joka joutuu todistamaan itselleen rohkeutensa, osoitettuaan aiemmin pelkuruutta.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Roolit

| 0 | 1 | 2 |
| --- | --- | --- |
|  Audie Murphy  | … |  Henry Fleming, nuorukainen   |
|  Bill Mauldin  | … |  Tom Wilson, kovaääninen sotilas   |
|  John Dierkes  | … |  Jim Conlin, pitkä sotilas   |
|  Arthur Hunnicutt  | … |  Bill Porter   |
|  Douglas Dick  | … |  luutnantti   |
|  Tim Durant  | … |  kenraali   |
Aiheesta muualla

Kunnian kentällä Internet Movie Databasessa (englanniksi)
Lappeenrannan uimahalli

| Lappeenrannan uimahalli |
| --- | --- |

Osoite:  Pohjolankatu 29, 53100 Lappeenranta
Koordinaatit:  61°03′31.5″N, 28°12′19.3″E
Rakennustyyppi:  uimahalli
Valmistumisvuosi:  1971
Omistaja:  Lappeenrannan kaupunki
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lappeenrannan uimahalli on Lappeenrannassa sijaitseva uimahalli, joka avattiin vuonna 1971. Uimahallissa on 8-ratainen 25 metrin uima-allas, joka on jaettu erilaisten uimareiden kesken. Lisäksi hallissa on lastenallas, hyppyallas, kiipeilyseinä, vesiliukumäki, höyrysaunat ja tilaussaunat. Hyppyaltaalla on erikorkuisia hyppytorneja. Uimahallin yhteydessä on myös kuntosali ja kahvio.
Kuviteltu rakkaus

| Kuviteltu rakkaus> Passion of Mind |
| --- | --- |

Ohjaaja:  Alain Berliner
Käsikirjoittaja:   Ronald Bass  David Field 
Tuottaja:   Ronald Bass  Carole Scotta  Tom Rosenberg 
Säveltäjä:  Randy Edelman
Kuvaaja:  Eduardo Serra
Leikkaaja:  Anne V. Coates
Pääosat:   Eloise Eonnet  Hadrian Dagannaud-Brouard  Chaya Cuénot  Demi Moore  Julianne Nicholson  William Fichtner  Sinéad Cusack 
Valmistustiedot
Valmistusmaa:  Yhdysvallat
Tuotantoyhtiö:   Lakeshore Entertainment  Paramount Classics  Ron Bass Productions 
Levittäjä:  Paramount Vantage Netflix
Ensi-ilta:  2000
Kesto:  105 minuuttia
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Kuviteltu rakkaus (engl. Passion of Mind) on vuonna 2000 ensi-iltansa saanut Alain Berlinerin ohjaama yhdysvaltalainen psykologinen draamaelokuva. Elokuvan pääosassa esiintyy Demi Moore. Kuviteltu rakkaus on belgialaisen Alain Berlinerin ensimmäinen englanninkielinen elokuvaohjaus.
Näyttelijät

| 0 | 1 | 2 |
| --- | --- | --- |
|  Demi Moore  | … |  Martha Marie/”Marty” Talridge   |
|  Julianne Nicholson  | … |  Kim   |
|  William Fichtner  | … |  Aaron Reilly   |
|  Sinéad Cusack  | … |  Tohtori Jessie   |
|  Joss Ackland  | … |  Tohtori Langer   |
|  Peter Riegert  | … |  Tohtori Peters   |
|  Stellan Skarsgård  | … |  William Granther   |
|  Gerry Bamman  | … |  Edward ”Ed” Youngerman   |
Aiheesta muualla

Kuviteltu rakkaus Internet Movie Databasessa (englanniksi)
Laser Radial

| Laser Radial |
| --- | --- |

Tyyppi:  yksityyppiluokka olympialaisissa
Suurin pituus (LOA):  4,23 m
Leveys:  1,42 m
Syväys:  0,787 m
Mastonkorkeus:  5,9 m
Paino:  56,7 kg
Isopurje:  5,7 m2
Miehistö:  1
Laser Radial on yhden hengen purjejolla. Sillä on samanlainen runko ja samanlaiset varusteet kuin Laser Standardissa, mutta lyhyempi alamasto ja siten pienempi purjepinta (5,76m²; Laser Standardissa 7,06m²). Pienemmän purjeen ansiosta sillä voivat purjehtia henkilöt, jotka ovat liian kevyitä purjehtimaan Laser Standardilla.
Syksyllä 2004 Laser Radial valittiin naisten olympialuokaksi Pekingiin 2008 korvaten E-jollan.
Aiheesta muualla

Kuvia tai muita tiedostoja aiheesta Laser Radial Wikimedia Commonsissa
Suomen Laserliitto
International Laser Class Association (englanniksi)
Purjehdus olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024


Nykyiset olympialuokat (2024)


470 • 49er • ILCA 6 • ILCA 7 • Nacra 17 • purjelauta  (IQFoil) • leijalauta (Formula Kite)


Entisiä olympialuokkia


5.5m • 6mR • 6.5m • 7mR • 8mR • 8.5m • 9mR • 10mR • 12mR • 12′ kevytvene • 12 m2 Sharpie • 15mR • 18′ kevytvene • E-jolla • Elliott 6m • Finnjolla • Firefly • Flying Dutchman • Louhi • O-jolla • Ranskan kansallinen monotyyppi • Saaristoristeilijä • Snowbird • Soling • Star • Swallow • Tempest • Ton class (1⁄2 Ton, 1⁄2–1 Ton, 1–2 Ton, 2–3 Ton, 3–10 Ton, 10–20 Ton, Open) • Tornado • Yngling
purjelauta: Division II • Lechner A-390 • Mistral • RS:X • Windglider
Lemon Juice & Glycerine

Lemon Juice & Glycerine on suomalainen tavaramerkki. Oy Transmeri Ab:n kehittämään ja valmistamaan tuotesarjaan kuuluu käsivoiteita ja käsisaippuoita. Lemon Juice & Glycerinen ensimmäinen tuote on lanseerattu kesäolympialaisissa 1952. Tuotteet sisältävät nimen mukaisesti sitruunaa ja glyseriiniä.
Lauri Kuokkanen

Lauri Kuokkanen (5. elokuuta 1931 Sortavalan maalaiskunta – 9. marraskuuta 2023 Kempele) oli suomalainen radioinsinööri.
Lauri Kuokkanen perusti ensimmäisen yrityksensä vuonna 1957. Yritys toimitti radioamatöörilaitteita. Kuokkanen myi yrityksen Helkama Oy:lle, jonne hän itsekin siirtyi ensin suunnittelijaksi ja sitten tuotekehityspäälliköksi.
Vuonna 1962 Kuokkanen siirtyi Suomen Kaapelitehdas Oy:lle, ja vuosina 1963–1964 hän suoritti työn ohessa keskikoulun ja valmistui radioinsinööriksi vuonna 1969. Myös tämän tutkinnon hän suoritti työn ohessa.
Suomen Kaapelitehdas Oy oli siirtynyt osaksi Nokia Oy:tä, ja Kuokkanen nimitettiin heti insinöörin tutkinnon saatuaan radiopuhelinosaston päälliköksi. Vuonna 1973 Lauri Kuokkanen siirsi Nokian radiopuhelintehtaan Ouluun, joten hän on yksi ensimmäisistä tärkeistä henkilöistä, jotka aloittivat Oulun nousun elektroniikka- ja radio-alan huipulle.
Lauri Kuokkanen perusti useita yrityksiä Oulun alueella, muun muuassa nämä:
Insele 1976,
LK Products Oy (Lauri Kuokkanen Oy) 1978,
Solitra Oy 1986,
Sitten: Ultraprint Oy, Ultracom Oy ja Ultracrea Oy.
Lauri Kuokkanen nimitettiin Oulun yliopiston teknillisen tiedekunnan kunniatohtoriksi vuonna 2002.
Kuristusläppä

Poikkileikkaus kaasuttimesta, kaasuläppä (engl. choke valve) kuvassa ylhäällä.
Kuristusläppä (kuristinläppä, kuristusventtiili, usein myös ”ryyppy” tai rikastin) on venttiili, jolla voi kuristaa moottoriin menevää ilmavirtaa pienemmäksi. Tällöin polttoaineen osuus moottoriin menevässä polttoaine-ilma-seoksessa kasvaa, mikä helpottaa käynnistymistä moottorin ollessa kylmä, mutta tuottaa tehottomampaa ja epäpuhtaampaa palamista.
Käsikäyttöinen kuristin oli yleinen 60–70-lukujen autojen kojelaudoissa.
Englannin kielessä puhutaan yleensä kuristimesta (choke) eli kaasuttimeen pääsevän ilman määrää vähennetään. Suomeksi asia ilmaistiin puhekielessä usein käänteisesti: Moottorille annettiin ikään kuin "ryyppy", koska kuristimen käyttö lisää polttoaineen osuutta kaasuttimeen menevässä seoksessa.
Uudemmissa autoissa ja nelitahtimoottoreissa kuristusläppä on tavallisesti automaattinen tai korvattu toisenlaisella kylmäkäynnistyspiirillä. Mopoissa ja muissa kaksitahtimoottoreissa kuristusläppää säädellään usein vaijerin ja vivun avulla.
Aiheesta muualla

Lyhyt kuristusläpän toimintaa kuvaava video moottorisahan kaasuttimessa (Arkistoitu – Internet Archive)
Lauri Kosonen

Lauri Kosonen Viipurin linnan tornissa 5.6.2016
Karjala-lehden päätoimittaja Lauri Kosonen työpaikallaan tammikuussa 1998
Lauri Ilmari Kosonen (s. 22. tammikuuta 1948 Turku) on suomalainen toimittaja, joka on työskennellyt muun muassa Karjala-lehden päätoimittajana 1991–2003. Kososen aikana lehdessä keskusteltiin voimakkaasti Karjalasta ja muista Neuvostoliitolle luovutetuista alueista, sekä niiden mahdollisesta palauttamisesta Suomelle. Keskustelu sai alkunsa heti Kososen päätoimittajakauden ensimmäisinä päivinä, kun Neuvostoliitossa käynnistyi epäonnistunut vallankaappausyritys 19. elokuuta 1991.
Kosonen on työskennellyt Suomen Yleisradion palveluksessa vuonna 1967–1974 toimittajana ja 1981–1988 Yleisradion Kaakkois-Suomen -aluetoimituksen esimiehenä ja aluepäällikön varamiehenä Lappeenrannassa.
Aiemmin Kosonen on toiminut Suomen Punaisen Ristin Kymen piirin toiminnanjohtajana 1974–1981, välillä myös kansainvälisen Punaisen Ristin asiantuntijana Tansanian Punaisen Ristin kehitysprojektissa 1977–1978 ja Kamputsean pakolaisten avustusoperaatiossa Thaimaassa 1979–1980. Lappeenrannan teknillisen korkeakoulun (nyk. Lappeenrannan teknillisen yliopiston) tiedotussihteerinä Kosonen toimi 1988–1991. Koulutukseltaan Kosonen on yhteiskuntatieteiden maisteri Tampereen Yliopistosta 1970. Sotilasarvoltaan Kosonen on kapteeni.
Kosonen toimi vuosina 1989–2007 Suomen Kulttuurirahaston Etelä-Karjalan -rahaston asiamiehenä. Kososen harrastuksia ovat viulun soitto ja kuorolaulu, Evakkolapset ry:n puheenjohtajatehtävät (vuodesta 2006 alkaen) ja mm. kolumnien kirjoittaminen lehtiin.
Lauri Kososen lapsia ovat Kalle Ollila (s. 1969, o.s. Kosonen), Tatu Kosonen (1978–2022), Jussi Kosonen (s. 1981) ja Taina Perttilä, o.s. Kosonen (s. 1985).
Lemonhead

Lemonhead-makeisia.
Lemonhead on Ferrara Candy Companyn kehittämä makeinen. Lemonheadit ovat pyöreitä, sitruunanmakuisia makeisia, joissa on makea pinnoite, pehmeän hapan kuori ja kova sisäosa.
Makeisten valmistus tapahtuu samalla kylmäpanorointiprosessilla, jolla valmistetaan myös esimerkiksi vuodesta 1962 lähtien tehtyjä Red Hotseja. Niitä on myyty yleisesti niiden normaalissa 1 senttimetrin koossa, mutta niistä on valmistettu myös 3 senttimetrin kokoisia versioita.
Sittemmin Ferrara Pan on tuonut kaikki heidän hedelmänmakuiset karkit johdonmukaisen nimeämiskäytännön alaisiksi: Lemonheadit, Grapeheadit (ennen Alexander the Grape), Cherryheadit (ennen Cherry Chan/Cherry Clan), Melonheadit (ennen Mr.Melon), Appleheadit (ennen Johnny Apple Treats) ja Orangeheadit.
Raised Fist

Raised Fist
Raised Fist on vuonna 1993 perustettu ruotsalainen metalli- ja hardcore punk-yhtye, joka on kotoisin Luulajasta. Yhtyeen levy-yhtiönä toimii ruotsalainen Burning Heart Records. Yhtye otti alkuaikoinaan vaikutteita muun muassa yhtyeiltä Gorilla Biscuits ja Youth Of Today. Vuonna 2006 ilmestyneen Sound of the Republic -levyn on tuottanut Daniel Bergstrand, joka on toiminut myös yhtyeiden kuten In Flames, Meshuggah ja Strapping Young Lad tuottajana. Vuoden 2015 albumin From the North tuotti Roberto Laghi.
Yhtyeen laulaja Alexander Hagman työskentelee myös yrittäjänä. Hänellä on vapaaottelusali ja hän toimii myös kunto-ohjaajana muun muassa ruotsalaisille ammattilaisjääkiekkoilijoille. Yhtyeen toinen kitaristi, Jimmy Tikkanen on kotoisin Pohjois-Suomesta ja työskentelee automaalaamossa.
Jäsenet

Alexander Hagman – laulu
Jimmy Tikkanen – kitara
Daniel Holmgren – kitara
Matte Modin – rummut
Andreas "Josse" Johansson – basso
Jäsenet > Entiset jäsenet

Oskar Karlsson – rummut
Peter "Pita" Karlsson – rummut
Petri "Pecka" Rönnberg – kitara
"Peson" – kitara
Marco Eronen – kitara
Diskografia > Studioalbumit

Fuel (1998)
Ignoring the Guidelines (2000)
Dedication (2002)
Sound of the Republic (2006)
Veil of Ignorance (2009)
From the North (2015)
Anthems (2019)
Diskografia > EP:t

You Are Not Like Me (1994)
Stronger Than Ever (1996)
Diskografia > Kokoelma-albumit

Watch Your Step (2001)
Les Lettres sur la danse et sur les ballets

Les Lettres sur la danse et sur les ballets on Jean-Georges Noverren kirjoittama ohjekirja tanssin teoriasta. Kirjan ensimmäinen laitos ilmestyi 1760, ja se koostui 15 kirjeestä, jotka käsittelivät tanssin uudistamista.  Kirjeet käännettiin saksaksi vuonna 1769 ja italiaksi 1778. Noverre kävi kirjeenvaihtoa aikansa eurooppalaisten kulttuurihenkilöiden kanssa.
Yli 40 vuotta myöhemmin ilmestynyt toinen laitos  Lettres sur la danse, sur les ballets et les arts on omistettu Venäjän keisarille. Siinö on neljä osaa, joihin sisältyy myös ohjeita oopperatalon arkkitehtuurista. Kolmas laitos  Lettres sur les arts imitateurs en général, et sur la danse en particulier,  ilmestyi  vuonna 1807. Se on omistettu keisarinna Joséphinelle.
Kurkimäki (Kuopio)

| Kurkimäki |
| --- | --- |
Kaupunki:  Kuopio
Suuralue:  Eteläinen maaseutualue
Koordinaatit:  62.7776°N, 27.5027°E
Kaupunginosa nro:  41
Väkiluku:  noin 900
Kurkimäki on Kuopion kaupunginosa ja taajama noin 25 km kaupungin keskustasta etelään. Asukkaita noin 900. Vuoteen 1968 asti Kurkimäki kuului Kuopion maalaiskuntaan.
Kurkimäessä toimii muun muassa Kurkimäen koulu (alakoulu), päiväkoti, esikoulu, kirjasto ja Koivurannan loma- ja kurssikeskus. Kurkimäkeen kulkee bussiliikenne, vaikkakin aika harvakseltaan.  Kurkimäen kyläkauppa on lopettanut toimintansa.
Kurkimäellä on myös Savon radan liikennepaikka. Matkustajajunaliikenne lopetettiin vuonna 2002.
Kirjallisuutta

Savut mastojen ympärillä, Totta ja tarua Kurkimäen, Pellesmäen, Sotkanniemen ja Vehmasmäen kyliltä. 1996. Vehmasmäen nuorisoseura.
Kuopion kaupunginosat ja asuinalueet
| --- | --- |
Kaupunginosat (numerojärjestyksessä):  001 Väinölänniemi · 002 Vahtivuori · 003 Maljalahti · 004 Multimäki · 005 Kuopionlahti · 006 Hatsala · 007 Niirala · 008 Haapaniemi · 009 Itkonniemi · 010 Männistö · 011 Linnanpelto · 012 Puijonlaakso · 013 Savilahti · 014 Peipposenrinne · 015 Särkiniemi · 016 Kettulanlahti · 017 Rahusenkangas · 018 Rönö · 019 Rypysuo · 020 Päiväranta · 021 Julkula · 022 Sorsasalo · 023 Kelloniemi · 024 Levänen · 025 Jynkkä · 026 Neulamäki · 027 Puijo · 028 Niuva · 029 Neulaniemi · 030 Kolmisoppi · 031 Neulalampi · 032 Litmanen · 033 Lehtoniemi · 034 Pirtti · 035 Pitkälahti · 036 Hiltulanlahti · 037 Rautaniemi · 038 Kiviharju · 039 Vanuvuori · 040 Melalahti · 041 Kurkimäki · 042 Vehmersalmi · 043 Karttula · 050 Nilsiä · 051 Tahko · 060 Maaninka · 061 Keskisaari · 070 Juankoski · 071 Säyneinen
Asuinalueita:  Inkilänmäki · Kettulanlahti · Petonen · Saarijärvi · Saaristokaupunki